b'\n_START_ARTICLE_\nAleksandr Vojeikov (meteoroloog)\n_START_PARAGRAPH_\nAleksandr Ivanovit\xc5\xa1 Vojeikov (vene keeles \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\x92\xd0\xbe\xd0\xb5\xd0\xb9\xd0\xba\xd0\xbe\xd0\xb2; 20. mai 1842 Moskva \xe2\x80\x93 22. veebruar 1916 Petrograd) oli vene meteoroloog ja geograaf, p\xc3\xb5llumajandusliku meteoroloogia rajaja._NEWLINE_Vojeikov leidis 20. sajandi alguses selgituse probleemile, miks on k\xc3\xb5ige soolasem merevesi Atlandi ookeanis. Suurem soolsus on seletatav sellega, et Atlandi ookeani ei piira m\xc3\xa4ed ja suurem osa ookeanist auruvast niiskusest kannavad l\xc3\xa4\xc3\xa4netuuled eemale ja see langeb sademetena maha ookeani j\xc3\xb5gikondadest v\xc3\xa4ljaspool - Sahara ja Kaspia \xc3\xa4ravooluta aladel. Esmakordselt tehti Atlandi ookeani suurem soolsus kindlaks Johann Krusensterni poolt tema \xc3\xbcmbermaailmareisi k\xc3\xa4igus._NEWLINE_Ta oli luuletaja Aleksandr Fjodorovit\xc5\xa1 Vojeikovi vennapoeg.'